
Parlamentul  României

Camera  Deputaţilor

Comisia pentru Sănătate şi Familie
     Nr. 28/ 226 / 23 septembrie 2010
A V I Z 

asupra proiectului de Lege pentru completarea Legii nr.17/2000 privind asistenţa socială a persoanelor vârstnice, republicată 
(PLx 424/2010)
În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie a fost sesizată, spre dezbatere şi avizare, cu proiectul de Lege pentru completarea Legii nr.17/2000 privind asistenţa socială a persoanelor vârstnice, republicată, Camera Deputaţilor fiind Cameră decizională (PLx 424/2010).
Proiectul de Lege a fost adoptat de către Senat în condiţiile articolului 75 alineatul (2) teza a III-a din Constituţia României, republicată.

Membrii Comisiei au examinat propunerea legislativă supusă avizării, în şedinţa din data de 22 septembrie 2010.
În urma dezbaterilor, Comisia pentru sănătate şi familie a hotărât, cu 16 voturi pentru şi 2 abţineri, avizarea favorabilă a proiectului de Lege. 

În raport de obiectul şi conţinutul reglementării, proiectul de Lege face parte din categoria legilor organice.

PREŞEDINTE,

RODICA NASSAR

